ब्यूफोर्ट सागर

ब्यूफोर्ट सागर (/ˈboʊfərt/ BOH-fərt; फ्रेंच: Mer de Beaufort) आर्कटिक महासागर का एक सीमांत सागर है जो उत्तरपश्चिमी प्रदेशों यूकॉन और अलास्का के उत्तर में और कनाडाई आर्कटिक द्वीपसमूह के पश्चिम में स्थित है। इस सागर का नाम जलविज्ञानी सर फ्रांसिस ब्यूफोर्ट के नाम पर रखा गया है। कनाडा की सबसे लंबी नदी मैकेन्ज़ी नदी टुकटोयाकटुक के पश्चिम में ब्यूफोर्ट सागर के कनाडाई भाग में गिरती है जो समुद्र के तट पर स्थित कुछ स्थायी बस्तियों में से एक है।
भौगोलिक स्थिति
यहाँ का समुद्र कठोर जलवायु से ग्रस्त है इसलिए वर्ष के अधिकांश समय जमा रहता है। ऐतिहासिक रूप से अगस्त-सितंबर में इसके तटों के पास केवल 100 किमी (62 मील) तक का एक संकीर्ण मार्ग खुलता था लेकिन हाल ही में आर्कटिक में जलवायु परिवर्तन के कारण गर्मियों के अंत में बर्फ मुक्त क्षेत्र बहुत बढ़ गया है। हाल तक ब्यूफोर्ट सागर को आर्कटिक समुद्री बर्फ के पुनःपूर्ति के लिए एक महत्वपूर्ण भंडार के रूप में जाना जाता था। समुद्री बर्फ प्रायः कई वर्षों तक ब्यूफोर्ट गाइरे (ब्यूफोर्ट सागर की प्रमुख महासागरीय धारा) में घूमती रहती है तथा मजबूत और मोटी बहुवर्षीय बर्फ में परिवर्तित हो जाती है। ऐसा दावा है कि समुद्र तट पर लगभग 30,000 वर्ष पहले आबादी थी लेकिन काफी हद तक यह आंकड़ा गलत साबित हो चुका है। वर्तमान में ब्यूफोर्ट सागर का जनसंख्या घनत्व बहुत कम है।

इन्हें भी देखें
ग्रीनलैंड सागर
लैब्राडोर सागर
नॉर्वेजियन सागर

सन्दर्भ

श्रेणी:सागर
श्रेणी:महासागर